שירה האס

שירה האס (נולדה ב-11 במאי 1995) היא שחקנית ישראלית, זוכת שני פרסי אופיר, פרס השחקנית הטובה ביותר בפסטיבל הסרטים טרייבקה ומועמדות לפרס גלובוס הזהב ופרס אמי, בנוסף לפרסים רבים נוספים.

==ביוגרפיה==
האס נולדה בתל אביב, וגדלה בהוד השרון לערן ואריאלה (לאה) האס כבת זקונים, ולה אחות ואח גדולים ממנה. סביה הם ניצולי שואה מפולין, הונגריה, וצ'כיה.

בהיותה בת שנתיים ותשעה חודשים, התגלה גידול סרטני באחת מכליותיה, והיא נאלצה לעבור טיפולים במשך קרוב לשלוש שנים עד להחלמתה.

את לימודי התיכון עשתה האס במגמת התיאטרון בבית הספר לאמנויות ע"ש תלמה ילין שבגבעתיים.

בתום לימודיה, שירתה כמתנדבת בתיאטרון צה"ל לתקופה קצרה.

ב-2 באוגוסט 2022, נפטרה אמה אריאלה (לאה) האס שהייתה גמלאית שב"כ ממחלת הסרטן בהוספיס.

== קריירה ==
האס, 2022
ב-2010, שיחקה האס בהצגה "גטו" על בימת התיאטרון הקאמרי, בבימויו של עמרי ניצן.

ב-2013 קיבלה את תפקידה הטלוויזיוני הראשון בסדרת הדרמה "שטיסל" העוסקת במשפחה חרדית ישראלית, ששודרה במקור ב-yes Oh ומשודרת בנטפליקס.

במרץ 2015 עלה לאקרנים הסרט "פרינסס" בבימויה של טלי שלום עזר, בו שיחקה תפקיד ראשי, את אדר. את הסרט צילמה ב-2012 והוא היה לתפקידה הקולנועי הראשון. על משחקה בסרט זכתה בפרס השחקנית הטובה ביותר בפסטיבל הקולנוע ירושלים 2014 וכן קיבלה מועמדות במסגרת פרס אופיר, עבור השחקנית הראשית הטובה ביותר באותה שנה. על הסרט גם זכתה בפרס השחקנית הטובה ביותר ב-P&L Festival שבשוודיה.

באוקטובר 2015 החלה לשחק בסדרה הקומית לילדים "מריו" בערוץ הילדים אצל yes, בבימויו של אריאל בנבג'י, אשר משודרת בערוץ הילדים של Yes. באותו חודש שבה לשחק בעונתה השנייה של סדרת הדרמה "שטיסל" בyes Oh.

בספטמבר 2015 יצא לאקרנים בישראל הסרט הישראלי-אמריקאי "סיפור על אהבה וחושך" בבימויה של נטלי פורטמן, שם היא שיחקה בתפקיד קירה. בארצות הברית הסרט יצא באוגוסט 2016. בנובמבר 2015 שיחקה בסדרת המתח "הצורף", ששודרה ב-HOT, בבימויו של דרור סבו, בתפקיד יוספה "סופי" בן דוד (הצעירה).

בספטמבר 2016 שיחקה בסדרת המתח "עקרון ההחלפה", בבימויו של עודד דוידוף, אשר משודרת ב-HOT3, בתפקיד סלמה ההומלסית. באותה שנה הצטלמה לצד ג'סיקה צ'סטיין לסרט הצ'כי-בריטי-אמריקאי "אשתו של שומר גן החיות", המספר את סיפורם של חסידי אומות העולם יאן ואנטונינה ז'בינסקי. בספטמבר 2017 יצא לבתי הקולנוע הסרט "פוקסטרוט" של הבמאי שמוליק מעוז בו השתתפה. על תפקידה בסרט זה הייתה מועמדת בפעם השנייה לפרס אופיר, והפעם כשחקנית משנה.

בינואר 2018, שיחקה האס בסדרת המתח "הרמון" ברשת 13, בבימויים של מרקו כרמל וגדי טאוב. באותה שנה השתתפה בעונה השנייה של הסדרה "כדברא".

במרץ 2018 השתתפה בסרט הבריטי-אמריקאי-אוסטרלי "מריה מגדלנה" לצד רוני מארה בתפקיד לאה. לוהקה לסדרה טרגית-קומית בשם "המנצח" ששודרה ב-yes, בה היא גילמה את אודי, צעירה אמביציונית שרוצה להפוך לעיתונאית חוקרת ונכנסת לחבורת הזמר.

זכתה בפרס אופיר לשנת 2018 בקטגוריית שחקנית המשנה הטובה ביותר על תפקידה בסרט "פרא אציל" שיצא לבתי הקולנוע ב-2019.

ב-2019 שיחקה בסרט הרוסי-ישראלי-בריטי "עשו", בתור לאה הצעירה.

בשנת 2019 שיחקה בסרטם של אמרי מטלון ואביעד גבעון "מראות שבורות" לצידו של יפתח קליין. על תפקיד זה הייתה מועמדת לפרס אופיר לשחקנית הראשית הטובה ביותר.

בשנת 2020 שיחקה את התפקיד הראשי במיני-סדרה הגרמנית "המורדת" בנטפליקס, על צעירה חרדית שבורחת לברלין עקב השידוך שבחרו לה דודתה וסבתה. ביולי באותה שנה הוכרזה מועמדתה לפרס אמי לבידור בפריים טיים בקטגוריית "השחקנית הראשית המצטיינת במיני-סדרה או בסרט", והייתה לישראלית הראשונה שהגיעה למעמד זה. אולם לא-זכתה. בספטמבר 2020 זכתה בפרס השחקנית הטובה ביותר בפסטיבל הסדרות של ברלין.

ב-2020 כיכבה בסרט הדרמה הישראלי דובר העברית והרוסית של הבמאית רותי פרי-בר "אסיה", לצדה של אלונה איב. על תפקיד זה זכתה בפרס השחקנית הטובה ביותר בסרט זר במסגרת פסטיבל הסרטים טרייבקה וכן בפרס אופיר לשחקנית המשנה.

בסוף שנת 2020 השתתפה בעונה השלישית בסדרה "שטיסל". על משחקה בסדרה זו זכתה ב"פרס האקדמיה לטלוויזיה הישראלית" בקטגוריית השחקנית הטובה ביותר בסדרת דרמה.

בפברואר 2021 פורסמה מועמדותה של האס לפרס גלובוס הזהב על תפקידה בסדרה הגרמנית "המורדת". הייתה זאת הפעם הראשונה מזה 50 שנה בה שחקנית ישראלית מועמדת לפרס "השחקנית במיני-סדרה" (השחקנית הישראלית-אמריקאית נטלי פורטמן זכתה לפניה בקטגוריות בכירות יותר של פרס גלובוס הזהב), אם כי בסופו של דבר, האס לא-זכתה בו. באפריל 2021 זכתה יחד עם עמית רהב בפרס האינדיפנדנט ספיריט כשחקנית והשחקן הטובים בסדרה עליליתית על תפקידיהם במיני-סדרה הגרמנית "המורדת".

ב-1 במרץ 2021 נמסר שהאס תהיה השחקנית הראשית בסדרת דרמה בשם "Lioness" (בעברית: לביאה), על חייה של גולדה מאיר, ראש הממשלה הרביעית של ישראל. הסדרה, שיפיקו ברברה סטרייסנד ואריק טוכמן, תבוסס על הביוגרפיה שנכתבה בידי הסופרת וההיסטוריונית פרנסיס קלאגסברון . טוכמן כתב את התסריט, ותביים מימי לדר.

בתחילת ספטמבר 2022 בכנס D23, הוכרז שהאס לוהקה כגיבורת־העל הישראלית, סברה (דמות קומיקס של מארוול, ששמה מבוסס על האינגלוז של המונח הישראלי־עברי, צבר), בסרט ההמשך האמריקאי "קפטן אמריקה: עולם אמיץ חדש" (חלק מהיקום הקולנועי של מארוול) שעתיד לצאת לאקרנים בפברואר 2025.<ref name="VarietyD23Panel"></ref>

ביוני 2024 החלה לשחק בסדרת הדרמה טיפול לילי, שם גילמה את יסמין, גיימרית 'חנונית-מחשבים' שכמעט לא יוצאת מביתה, המטופלת בטיפול פסיכולוגי בשעות הלילה.

== פרסים ==

* 2014 פרס השחקנית הראשית הטובה ביותר פסטיבל הקולנוע בירושלים
* 2015 פרס השחקנית בפסטיבל Peace & Love בשוודיה 
* 2017 מועמדת לפרס אופיר לשחקנית משנה וב-2014, 2018 מועמדת לשחקנית הראשית הטובה ביותר
* 2018 פרס אופר לשחקנית המשנה הטובה ביותר
* 2020 פרס אופיר לשחקנית המשנה הטובה ביותר 
* בפברואר 2019 נמנתה האס ברשימת "30 המבטיחים מתחת לגיל 30" בכתב העת "פורבס ישראל".
* בדצמבר 2020 נמתנה האס ברשימת ״30 המבטיחים מתחת לגיל 30״ בפורבס העולמי. 
* 2020 פרס השחקנית הטובה ביותר בסרט הזר "אסיה" בפסטיבל הסרטים טרייבקה
* 2020 מועמדת לפרס האקדמיה לטלוויזיה הישראלית על משחקה ב"שטיסל"
* 2020 מועמדת ל Primetime Emmy Awards, Critics' Choice Television Awards, Satellite Awards, Golden Globe Awards
* 2020 פרס השחקנית הטובה ביותר Independent Spirit Awards
* ביוני 2024 זכתה האס בפרס חבר השופטים בפסטיבל הסדרות במונטה קרלו, על תפקידה בסדרה "טיפול לילי".<ref></ref>

== אקטיביזם ==
באוקטובר 2023, האס, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות מתקפת הפתע על ישראל. הקמפיין שהושק לצד המכתב נקרא . המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.<ref></ref>

== פילמוגרפיה חלקית ==
=== קולנוע ===
{| class="wikitable"
!שנה
!סרט
!תפקיד
!הערה
|-
| rowspan="2" |2015
|פרינסס
|אדר 
|
|-
|סיפור על אהבה וחושך
|קירה / פניה מוסמן (הצעירה)
|
|-
| rowspan="2" |2017
|פוקסטרוט
|עלמה פלדמן
|
|-
|אשתו של שומר גן החיות
|אורסולה
|סרט צ'כי-בריטי-אמריקאי
|-
| rowspan="2" |2018
|מריה מגדלנה
|לאה
|סרט בריטי-אמריקאי-אוסטרלי
|-
|פרא אציל
|אנה
|זוכת פרס אופיר לשחקנית המשנה הטובה ביותר
|-
| rowspan="2" |2019
|מראות שבורות
|אריאלה
|
|-
|עשו
|לאה (הצעירה)
|סרט רוסי-ישראלי-בריטי
|-
|2020
|אסיה
|ויקה
|סרט ישראלי דובר עברית ורוסית; זוכת פרס אופיר לשחקנית המשנה הטובה ביותר
|-
|2025
|קפטן אמריקה: עולם אמיץ חדש
|רות בת-שרף/סברה
|סרט המשך אמריקאי; חלק מהיקום הקולנועי של מארוול
|}

=== טלוויזיה ===
{| class="wikitable"
!שנה
!סדרה
!תפקיד
!הערה
|-
|2013–2021
|שטיסל
|רוחמה "רוחמי" וייס
|תפקיד ראשי 3 עונות
|-
| rowspan="2" |2015
|הצורף
|יוספה "סופי" בן דוד (הצעירה)
|
|-
|מריו
|טלי גדות
|
|-
|2016
|עקרון ההחלפה
|סלמה
|
|-
| rowspan="3" |2018
|כדברא
|אלכס
|
|-
|הרמון
|תמר
|
|-
|המנצח
|אודי
|
|-
|2020
|המורדת
|אסתר "אסתי" שפירו
|מיני-סדרה גרמנית
האס הייתה מועמדת על תפקידה בסדרה לפרס גלובוס הזהב ולפרס אמי לבידור בפריים טיים לשחקנית ראשית במיני-סדרה או בסרט <small>(אנ')</small> 
|-
|2023
|הגופה
|די.סי מייפלווד
|תפקיד ראשי; 8 פרקים
|-
|2024
|טיפול לילי
|יסמין
|
|}

==לקריאה נוספת==
* נבו זיו, "האס מנצחת", "ידיעות אחרונות", מוסף "7 לילות", 17 באפריל 2015

==קישורים חיצוניים==

* 
* 
* 
* 
* 
* 

==הערות שוליים==

קטגוריה:שחקניות קולנוע וטלוויזיה ישראליות
קטגוריה:שחקניות ילדות ישראליות
קטגוריה:שחקנים ילדים ישראלים
קטגוריה:בוגרות תלמה ילין
קטגוריה:בוגרי תלמה ילין
קטגוריה:בוגרות תיאטרון צה"ל
קטגוריה:בוגרי תיאטרון צה"ל
קטגוריה:זוכות פרס אופיר: שחקנית המשנה הטובה
קטגוריה:שחקניות ישראליות
קטגוריה:זוכי פרס אופיר: שחקן המשנה הטוב
קטגוריה:אישים שהופיעו ברשימת טיים 100 נקסט
קטגוריה:פורבס 30Under30
קטגוריה:פורבס 30Under30: ישראל
קטגוריה:אישים ממוצא יהודי-הונגרי
קטגוריה:הוד השרון: אישים
קטגוריה:תל אביב-יפו: אישים
קטגוריה:ישראליות שנולדו ב-1995
קטגוריה:ישראלים שנולדו ב-1995